«Հարկ է ընդգծել, որ Հայաստանը շարունակելու է մնալ Հավաքական անվտանգության պայմանագրի կազմակերպության եւ Եվրասիական տնտեսական միության անդամ եւ սերտ համագործակցություն է զարգացնելու Ռուսաստանի հետ: Այս խոսքերը ապացուցվել են գործով: Հայաստանի Հանրապետության նորընտիր վարչապետ Նիկոլ Փաշինյանին պաշտոնը ստանձնելու կապակցությամբ առաջիններից շնորհավորել են Ռուսաստանի եւ Ղազախստանի նախագահներ Վլադիմիր Պուտինը եւ Նուրսուլթան Նազարբաեւը, ՌԴ կառավարության ղեկավար Դմիտրի Մեդվեդեւը: Հետագայում, ինչպես գիտեք, ՀՀ վարչապետ Նիկոլ Փաշինյանը մայիսի 14-ին Սոչիում մասնակցեց Եվրասիական տնտեսական բարձրագույն խորհրդի նիստին, հանդիպեց Ռուսաստանի, Բելառուսի Ղրղզստանի, Եվրասիական տնտեսական միության այլ անդամ պետությունների ղեկավարների հետ: